TVI ควักเงิน 20 ลบ. ตั้ง “มอเตอร์ เอไอ เรคอกนิชั่นฯ” ต่อยอดเทคโนโลยีในธุรกิจประกัน
TVI ควักเงิน 20 ลบ. ตั้ง "มอเตอร์ เอไอ เรคอกนิชั่นฯ" ต่อยอดเทคโนโลยีในธุรกิจประกัน
9 ก.พ. 2564

บริษัท ประกันภัยไทยวิวัฒน์ จำกัด (มหาชน) หรือ TVI ขอแจ้งการเข้าลงทุนใน บริษัท มอเตอร์ เอไอ เรคอกนิชั่น โซลูชั่น จำกัด (MARS) ซึ่งเป็นนิติบุคคลที่มีวัตถุประสงค์ในการประกอบธุรกิจเทคโนโลยีที่เป็นประโยชน์ต่อธุรกิจประกัน โดยเป็นบริษัทจำกัดที่จัดตั้งขึ้นใหม่ โดยมีวัตถุประสงค์เพื่อประกอบธุรกิจเทคโนโลยีที่เป็นประโยชน์ต่อธุรกิจประกันภัย มีทุนจดทะเบียนจำนวน 20,000,000 บาท แบ่งเป็นหุ้นสามัญจำนวน 200,000 หุ้น มูลค่าที่ตราไว้หุ้นละ 100 บาท ในการเริ่มต้นโครงการ
โดยบริษัทฯและบุคคลซึ่งเป็นตัวแทนของบริษัทฯ ได้เข้าถือหุ้นสามัญจำนวน 200,000 หุ้น คิดเป็นร้อยละ 100 ของจำนวนหุ้นทั้งหมดของ MARS โดยมีมูลค่าเงินลงทุนทั้งสิ้น จำนวน 20,000,000 บาท โดยใช้เงินทุนหมุนเวียนภายในบริษัทฯ
ทั้งนี้ ในการจัดตั้ง MARS บริษัทฯ มีที่ปรึกษาด้านระบบเทคโนโลยี คือ บริษัท พลัส ไอที โซลูชั่น จำกัด และ บริษัท โอแซดที โรโบติกส์ จำกัด (ผู้ร่วมโครงการ) โดยบริษัทฯ และผู้ร่วมโครงการมีข้อตกลงคือหากโครงการประสบผลสำเร็จตามที่ตั้งเป้าหมายไว้ ภายหลัง 1 ปี และครบกำหนดระยะเวลาของโครงการที่บริษัทฯ กำหนด บริษัทฯจะขายหุ้นของ MARS ให้กับผู้ร่วมโครงการแต่ละรายบริษัทละ 25,000 หุ้น คิดเป็นร้อยละ 12.5% ในอัตราหุ้นละ 100 บาท คิดเป็นมูลค่ารวม 5,000,000 บาท
โดยจะมีโครงสร้างผู้ถือหุ้นและกรรมการของ MARS ดังนี้
รายชื่อผู้ถือหุ้น ณ วันที่ 5 กุมภาพันธ์  2564 
รายชื่อผู้ถือหุ้นเมื่อโครงการประสบผลสำเร็จตามเป้าหมาย